**תקציר מפגש – פסיכולוגיה התפתחותית. עמית אברון**

שאלה כללית\פילוסופית : האם התינוק נולד "לוח חלק" ורוכש את כל תכונותיו מהסביבה? או שמא הוא מצויד מלידה בכישורים שכליים ופסיכולוגים?. מחקרים חדשים מראים שיותר ויותר תכונות וכישורים שבעבר נחשבו תלויי-סביבה ולמידה, הם למעשה מולדים (יכולות מתמטיות , מצפון ומוסר ועוד).

**שיטות מחקר**: מכיוון שאי אפשר לעשות ניסוי רגיל על תינוקות שטרם מדברים או שולטים בתנועות רצוניות, משתמשים במעקב אחרי קצב יניקת מוצץ אלקטרוני (מעיד על עוררות) , תנועות עיניים (מעיד על העדפה לגירוי כזה או אחר) , ותצפית על משחק והתנהגות ספונטנית. לאחרונה (2019) פותחה טכנולוגיה שמאפשרת הדמייה מוחית של תינוקות בני יומם ואפילו של עוברים בבטן-אימם.

**תכונות מולדות:** מחקרים מהשנים האחרונות מראים כי כישורים רבים קיימים מלידה, וביניהם: תחושת כמות ומספר(1+1 לא שווה 3 ) , נטייה ליצירת קשר עין וזיהוי פרצופים, , חוש צדק (העדפה לבובה עוזרת מאשר לבובה מפריעה) ואפילו פעילות של חוש הריח והטעם עוד ברחם. כמו כן נצפו הבדלים במבנה המוח (חומר לבן\חומר אפור) בין תינוקות ממין זכר ונקבה- כבר בחודש הראשון לחיים.

**תקופה קריטית:** עבור כל יכולת שכלית מתפתחת קיים "חלון הזדמנויות" שבו יש צורך בגירוי חיצוני מתאים. אם חוש הראייה לא נחשף למידע בחודשים הראשונים- ייגרם עיוורון חלקי או מלא (ילדים שנולדו עם קטרקט- נשארו עיוורים למחצה- אובדן יכולת לראייה תלת מימדית, למרות הסרת הקטרקט כעבור כמה שנים). קיימת תקופה קריטית שונה עבור התפתחות של כל יכולת ויכולת.

**היקשרות:** קשר בין אישי, יציב וממושך בין התינוק לדמות המטפלת העיקרית- חשוב לצורך התפתחות האישיות והקשרים עם הזולת בעתיד. היקשרות קיימת בבעלי חיים רבים –

ניסוי "אמא מגבת- אמא תיל" של הארלו, מראה כי תינוקות-קופים מעדיפים חברתה של "אמא מגבת" אשר מעניקה חום ורכות מאשר "אמא תיל" אשר מעניקה מזון ושתיה. גם בעת שיגרה אך בעיקר בעת סכנה ומצוקה.

היקשרות בילדים נמדדת ב "מצב הזר" – כניסת זר ועזיבת מפתיעה של האמא את החדר ואז חזרתה, כאשר אדם זר נוכח בחדר. 70% מהילדים הם בעלי היקשרות בטוחה (מצוקה בעזיבת האם, אי יכולת להתנחם ע"י אדם זר, נחמה בחזרת האמא) , אך 30% בעלי היקשרות לא בטוחה (נמנעת או אמביוולנטית -מגיבים באדישות לעזיבה\חזרה של האמא או מגיבים בתגובות לא אחידות) – להיקשרות בטוחה\לא בטוחה בילדות השלכות על יכולת ליצור חברות, זוגיות, ובריאות נפשית בגיל מבוגר יותר.

יתומי רומניה- אשר סבלו מהזנחה רגשית (גם אם לא חומרית) בתקופה הקריטית להיקשרות (גיל חצי שנה עד שנתיים) בבתי היתומים, פיתחו ליקויים רגשיים, חברתיים ושכליים ואף נפח המוח שלהם קטן יחסית לבני גילם. ליקויים אלו לא השתפרו רבות עם השנים.

ישנם 7 רגשות מולדים שקיימים בתינוק מלידה (פחד,כעס,גועל,שמחה,עצב,הפתעה) , אך רגשות מורכבים הקשורים בזולת (קנאה, מבוכה, בוז, רחמים) תלויים בלמידה והתנסות. יכולת בין-אישית ("אינטליגנציה רגשית") מתפתחת בהדרגה החל מגיל 2 ע"י ההבנה כי לאחר יש מחשבות\כוונות שונות משלי – Theory of mind – תאוריה של תודעה, ורק אז מתחילים להתפתח הרגשות החברתיים.

**יכולת חשיבה כמותית ולוגית:** לפי הפסיכולוג השוויצרי פיאז'ה הילד חושב אחרת ממבוגר ולא מבין מושגים כמו כמות, מספר (ניסוי שימור כמות נוזל בכוסות וכמות המטבעות בשורה). החשיבה הילדותית עוברת ארבע "קפיצות מדרגה" עד שהיא הופכת להיות חשיבה מבוגרת.